આમ તો હાલમાં આ વિસ્તારમાં વરસાદ કે બરફ વર્ષા થાય ત્યારે તંત્ર તરફથી છત્રી તથા અન્ય સુવિધા આપવામાં આવે છે. જોકે આ વિસ્તારમાં સામાન્ય વરસાદમાં પણ તાપમાન શૂન્યથી નીચે જતું રહે છે. ત્યારે આવી સ્થિતિમાં આવા વાતાવરણમાં રહેવા નહિ ટેવાયેલા કેટલાક યાત્રિકોની તબિયત કથળી જાય છે અથવા અમુક યાત્રિકોને હાર્ટએટેકની શકયતા રહે છે. આવી સંભાવનાને ધ્યાનમાં લઈને યાત્રિકોને આવી હાલાકીમાં મુકાવાનો વારો ન આવે તે માટે કેદારનાથ સહિત ગૌરીકુંડ, જંગલચટ્ટી, ભીમબલિ નાની અને મોટી લિન્ચોલી તેમજ બેસ કેમ્પ કેદારનાથમાં તંત્ર તરફથી યાત્રિકો માટે ઈલેકિટ્રક ધાબળાની સુવિધા આપવામાં આવશે. આ ધાબળા વરસાદમાં શરીરનું તાપમાન નિયંત્રણમાં રાખી શકશે.